ગણપતિજીની સ્થાપના કરી અહીંયા પંચભુતી હવન કરવામાં આવે છે. આ હવનમાં હિન્દૂ મુસ્લિમ બંને પરિવારો યજમાન બને છે. તો કુતિયાણા શહેરની સ્કૂલોના બાળકો અને શહેર વિસ્તારના અનેક બાળાઓને બટુક ભોજન કરાવવામાં આવે છે. અહીંયા તમામ જ્ઞાતિ દ્વારા એકીસાથે મહાપ્રસાદી લેવાય છે. હિન્દૂ અને મુસ્લિમ બહેનો દ્વારા અહીંયા સત્સંગ અને રાસ-ગરબાની રમઝટ થાય છે.તો ભાઈઓ દ્વારા સંતવાણી અને રામધૂન સહિતના કાર્યક્રમનું આયોજન કરવામાં આવે છે. આ આયોજનની અંદર હિન્દૂ અને મુલ્સિમ મહિલાઓ દ્વારા જાતે રાંધીને લોકોને પ્રસાદી આપે છે.